OpenLLM-France/wikimedia huggingface dataset:
# François de Beaulieu

* Ekologiezh eo danvez ar pennad-mañ
* Chom a ra labour d'ober warnañ c'hoazh. Gallout a rit gwellaat anezhañ dre labourat warnañ.
François de Beaulieu zo ur skrivagner breizhat, en deus skrivet kalz diwar-benn an natur e Breizh. Mab eo d'ur pastor alaman, ha diskennad d'ur familh protestanted repuet e Prus da vare ar Brezelioù ar relijion.
François de Beaulieu a grog e vuhez stourmer e Paris e 1967. Tost eus ar metoù saviadelour e kemer perzh e darvoudoù Mae 68. Degemeret eo eta en Etrevroadel saviadelour e fin ar bloavezh. Skarzhet eo eus ar strollad avat e 1971. Distreiñ a ra neuze da Vreizh, da Vontroulez, er bloavezhioù 1970, e lec'h ma krog da zaremprediñ ar metoù ekologour. Adalek 1975 e ren ar stourm a-enep ar raktres kreizenn nukleel e Beg-ar-Fri. Krouiñ a ra ivez Montroulez Ekologiezh, hag en em ginnig a raio dindan an anv-se da goulz dilennadegoù lezennat 1978. 2,75% eus ar mouezhioù a yeas gantañ. Ar bloavezh war-lerc'h eo 25vet war listenn an ekologourien, Europe Écologie, evit dilennadegoù europat 1979. Sekretour meur Breizh vev eo dibaoe 1998. Meur a levr en deus bet skrivet war an natur e Breizh.

## Un nebeud levrioù

* Mer vivante en Bretagne,
* Quand on parle du loup en Bretagne,
* La Bretagne - idées reçues,
* Bretagne sauvage,
* Les jeux des Bretons,
* Mon père, Hitler et moi
# François de Cuvilliés

François de Cuvilliés (1695, Soignies - 1768, München), pe François de Cuvilliés an Henañ, a oa un tisavour genidik eus Hainaut a labouras e lez dugelezh Bavaria.
# François de Kernevenoy

François de Kernevenoy a oa ur marc'heg breizhat e lez Bro-C'hall en amzer ar roue gall Herri II. Breur e oa da Claude de Kernevenoy, a oa abad abati Bear.
# François d'Orléans, Priñs Joinville

François d'Orléans (1818-1900), Priñs Joinville, a oa un amiral gall ha mab d'ar roue gall Loeiz-Fulup Iañ.

## E vuhez

An trede e oa eus c'hwec'h mab ar roue gall Loeiz-Fulup Iañ, hag ar seizhvet eus e zek bugel gant e bried Maria-Amélia de Bragança. Filhor e oa d'e voereb Adélaïde d'Orléans a roio dezhañ e susit he c'hastell en Arc-en-Barrois. D'ar 1añ a viz Mae 1843 e timezas e Rio de Janeiro da Francisca de Bragança (1824-1898), priñsez a Vrazil hag a Bortugal, merc'h d'an impalaer Pedro Iañ, a oa ivez roue Portugal evel Pedro IV.
Savet e voe da vezañ ofiser a vor. E 1836, da 18 vloaz e oa letanant er verdeadurezh vrezel.
Komandant al lestr La Creole e oa e-pad ar brezel a-enep Mec'hiko, kemer a reas kêr Vera Cruz, ha prizoniañ a reas ar jeneral mec'hikan Vista$^{piveo?}$.
E 1840 ec'h erruas e Brazil e penn ar fourgadenn La Belle Poule, gant relegoù Napoleone Buonaparte, o tont eus da Santez-Helena, e-kreiz ar meurvor Atlantel, war e hent da Vro-C'hall.
E 1844 e kemeras perzh er Brezel etre Bro-C'hall ha Maroko hag e vombardas porzh Tanger hag e kemeras Mogador, ma voe anvet da vezamiral.
Pa grogas Dispac'h Gall 1848 edo en Aljeria, hag alese ez eas da repuiñ da Vro-Saoz gant e dud.

## Bugale

* Françoise d'Orléans (1844-1925), dimezet en 1863 da Robert d'Orléans (1840-1910), dug Chartres.
* Pierre d'Orléans (1845-1919), dug Pentevr. Ne zimezas ket, hogen daou vugel en doe :
** Jeanne Lebesque (1879-), a zimezas d'ar markiz Jean de Gouy d'Arsy
** Pierre Lebesque (1881-1962).
** ur verc'h mar-c'hanet, e 1849.
# François de La Rochefoucauld

François VI, dug la Rochefoucauld a zo bet ganet d'ar 15 a viz Gwengolo 1613 e Pariz (Bro-C'hall) ha marvet d'ar 17 a viz Meurzh 1680.
Ur skrivagner gall eo.
# François d'Avaugour

Frañsez Avaogour, pe François d'Avaugour e galleg, ganet en 1462 ha marvet en 1510, a oa mab bastard da Frañsez II, dug Breizh hag e bried kleiz Antoinette de Maignelais.
Savet e oa bet e kastell Naoned a-gevret gant e hanterc'hoar Anna Vreizh.
Kont Goeloù e oa, hag anvet da gont Vertus en 1485.
Dirak Stadoù Breizh e tilezas e wirioù hêrezh war gurunenn Vreizh, pa voe bec'h e 1488-1491.
Gouarnour kêr Sant-Malo eo bet.
Degemer a eure kolier urzh Sant-Mikael a-berzh ar roue gall. Enebiñ ouzh e dad a eure pa savas kabaduilh abalamour da Pierre Landais ha war-dro fin ar brezel ouzh ar C'hallaoued.

## E diegezh

E 1492 e timezas da Madeleine de Brosse, a oa merc'h da Jean de Brosse. mervel a eure o daou vab hag o merc'h en-yaouank.
# François d'Orléans

François d'Orléans zo anv meur a briñs gall.
* François d'Orléans pe François Ier d'Orléans pe François d'Orléans-Longueville, (1447-1491), kont Dunois, Longueville, kont Tancarville ha Montgommery, beskont Melun, grand chambellan de France, aotrou Parthenay, Beaugency, Château-Renault ; mab da « Bastard Orleañs » kenvrezelour gant Jeanne d'Arc.
* François II d'Orléans, 1470-1512, kont Longueville, Dunois, Tancarville ha Montgommery, priñs Châtelaillon, beskont Melun, aotrou Parthenay, grand chambellan de France, konestabl Normandi. Gant ar roue Loeiz XII e voe savet 1505 da renk duged Longueville.
* François d'Orléans (1513-1548) (1513 - 1548), markiz Rothelin, kont Neufchâtel.
* François III d'Orléans (1570-1631), dug Fronsac ha kont Saint-Pol, a vrezelas a-enep an hugunoded en amzer ar roue Loeiz XIII.
* François d'Orléans (1818-1900), priñs Joinville
* François d'Orléans (1852-1852)
* François d'Orléans (1854-1872)
* François d'Orléans (1935-1960), « dug Orleañs »
* François d'Orléans (1961), « kont Clermont »
* François d'Orléans (1982), « kont Dreux »
* François d'Orléans-Bragance (1955)
* François d'Orléans-Bragance (1956)
* François d'Orléans-Bragance (1979)
# François de France

François de France zo bet anv meur a briñs gall.
* François de France (1466), trede mab ar roue gall Loeiz XI
* François de France (1472–1473), dug Berry, pempvet mab Loeiz XI
* Frañsez Iañ (1494–1547), roue Bro-C'hall
* François de France (1497), daofin Bro-C'hall, pevare mab ar roue Charlez VIII
* François de France (1518-1536), daofin Bro-C'hall ha dug Breizh, mab henañ ar roue Frañsez Iañ
* Frañsez II (1544–1560), roue Bro-C'hall
* François de France (1555-1584), dug Alençon hag Anjev

## Pennad kar

* François
# Gizzeria

Gizzeria zo ur gumun eus Italia, e proviñs Catanzaro, e Calabria.
# Gl 1

Gliese 1 (Gl 1 pe GJ 1) a zo ur gorrez ruz lec'hiet e steredeg ar sculptor. Daoust m'emañ tost a-walc'h ouzh an Heol (14.2 bloavezh-goulou), eo re wan da vezañ gwelet gant an daoulagad noazh. He renk spektrek a gemm hervez an andonioù etre M1.5V ha M3.0V.

## Gwelet ivez

Roll ar stered tostañ
# Gl 628

Gl 628 a zo ur gorrez ruz. Lec'hiet emañ tost a-walc'h ouzh an Heol (13.8 bloavezh goulou) met re wan eo da vezañ gwelet gant an daoulagad noazh.

## Gwelet ivez

Roll ar stered tostañ

## Liammoù diavaez

* nStars database
* ARICNS
# Gl 674

Gl 674 a zo ur gorrez ruz lec'hiet war-dro 15 bloavezh-gouloù diouzh an Heol e steredeg an Aoter.

## Gwelet ivez

* Roll ar stered tostañ

## Liammoù diavaez

* Gl674 war Solstation.com
# Gjest Baardsen

Gjest Baardsen (1791-1849) a oa ul laer ha skrivagner norgeat.

## E vuhez

Ganet e oa Baardsen en Sogndalsfjøra. Mab e oa d'ar pesketaer Baard Gjestsen Fjæren h'a d'e bried Maritha Pedersdatter. En 1793 e varvas e dad. Dimeziñ a eure Baardsen da Anne Elisabeth Reinche en 1848. Daou vugel he devoa bet e wreg a-raok o eured gant ur paotr all.

## Torfedour ha skrivagner

Harzet e voe Baardsen meur a wech dre ma en devoa laeret, hag alies e tec'has kuit. Adal 1827 e voe bac'het en Akershus, ma chomas 18 vloaz, ha ma krogas da skrivañ.
Embannet e voe an darnoù kentañ eus e vuhez adal 1835. E 1845 e voe laosket da vont ha gounit e vuhez a eure neuze evel marc'hadour levrioù ha kanaouennoù. Dimeziñ a reas ha mont da chom da gêr Bergen.$^,$
Ur ganaouenn a savas diwar-benn ur c'hamarad bac'het, Ole Høiland, hag a dec'has eus Akershus, e 1839, hag unan all diwar-benn e varv, "Ole Høilands Død" e 1849. Dastum a reas gerioù eus ar Fantespråk, luc'haj ar foeterien-vro, a voe implijet goude gant Eilert Sundt en e labour-enklask, hag embannet evel Vandrings- eller skøiersprog en 1948.

## Goude e varv

E 1869 e voe embannet lodenn diwezhañ buhez Baardsen, savet diwar-benn ar marevezh goude bout divac'het. Meur a wech abaoe eo bet embannet e vuhezskrid en e hed. Ur film anvet Gjest Baardsen a voe savet en 1939, renet gant Tancred Ibsen, c'hoariet gant Alfred Maurstad.

## Notennoù

* 1 2 3 Erichsen, Bodil Chr "Gjest Baardsen". Norsk biografisk leksikon. Ed. Helle, Knut. Oslo: Kunnskapsforlaget. Retrieved on 15 February 2012.
* ↑ in Starheim, Ottar: Fylkeslekskikon Sogn og Fjordane (in Norwegian). Oslo : NRK. 640–641 p. ISBN 978-82-8178-328-7.
* ↑ "Gjest Baardsen". Store norske leksikon. Oslo: Norsk nettleksikon. Retrieved on 15 February 2012.
# Gjirokastra

Gjirokastra pe Gjirokastër (distaget [ɟiɾoˈkastɾa], [ɟiɾoˈkastəɾ] en albaneg ; Αργυρόκαστρο, Argyrókastro e gresianeg) zo ur gêr eus kreisteiz Albania. Kêr-benn rannvro Gjirokastra eo. Annezet eo gant 43 000 a dud.
Abaoe 2005 emañ Gjirokastra war roll lec’hiennoù ar Glad bedel, evel ur “skouer eus kêrioù an Impalaeriezh Otoman”. Unan eus koshañ kêrioù Albania eo hag ur greizenn sevenadurel a bouez eo evit kreisteiz Albania, nepell diouzh harzoù Gres. En Epiros, ar c’horn-bro m’emañ Gjirokastra, ez eus un toullad gresianegerien o vevañ. Ur c’hastell bras eus ar Grennamzer zo uhel dreist kêr (Kalaja e Gjirokastres e anv).
E Gjirokastra e oa bet ganet an diktatour Enver Hoxha hag unan eus skrivagnerien anavezetañ Albania, Ismail Kadare.

## Notennoù

* ↑ Instat Albania (2009). "Population by towns" (en albaneg hag e saozneg),

## Liammoù diavaez

a vo kavet e Wikimedia Commons.
* Roll lec’hiennoù ar glad bedel (pennad e galleg, saozneg, rusianeg, spagnoleg, sinaeg pe arabeg)
* Lec’hienn Gjirokastra (en albaneg pe e saozneg)
* Keleier eus Gjirokastra (en albaneg hag e yezhoù all)
# Gjon Buzuku

Gjon Buzuku (XVI$^{vet}$ kantved) a oa ur beleg katolik albanat hag a savas al levr kentañ moullet en albaneg.
El levr-se, ar Meshari, e oa pedennoù, pennadoù eus ar Bibl, displegadennoù diwar o fenn, ha testennoù liderezh. Savet e voe evit lidoù ar Gatoliked, d'ur mare ma oa douaroù Albania en Impalaeriezh Otoman. Moullet e voe e Venezia pe e Shkodër. Emañ ar skouerenn nemeti anezhañ e levraoueg ar Vatikan, e Roma.
# Gjirokastër (rannvro)

Gjirokastër zo ur rann velestradurel eus Albania, e kreisteiz ar vro, sko ouzh Gres.
g • ka • ke Rannoù melestradurel Albania :
* Berat · Dibër · Durrës · Elbasan · Fier · Gjirokastër · Korçë · Kukës · Lezhë · Shkodër · Tirana · Vlorë
# Gjorge Ivanov

Gjorge Ivanov (makedoneg: Ѓорге Иванов) zo ur politikour eus Makedonia an Norzh, bet anvet da brezidant ar vro e 2009. Ganet eo d'an 2 a viz Mae 1960 e Valandovo.
# Gouelezenn

Ar gouelezennoù zo danvezioù naturel dispennet gant an amzer ha gant ar rimiadur hag a zo kaset gant an avel, an dour, ar skorn pe dre nerzh ar gravitadur. Da skouer, an traezh a c'hall bezañ kaset en arlug e dour ar stêrioù, dilezet e foñs ar mor dre ouelezennadur, ha mar bez douaret e c'hall mont da vaen-krag (roc'h gouelezennek) dre dreuzfurmadur e maen.
An traezh a gaver en aodoù hag e naoz ar stêrioù zo skouerioù eus an treuzdougen dre ar stêrioù, daoust ma kouezh ivez ar gouelezennoù d'ar strad e takadoù dour difiñv evel al lennoù hag ar morioù. Tevennoù traezh an dezerzhioù hag al loess zo skouerioù treuzdougen dre an avel.
# Gouelezennouriezh

Studi ar gouelezenniñ hag ar gouelezennoù eo ar ouezelennouriezh, da lavarout eo an tevion/lec'hid ha/pe an dislav a bep seurt hag an doare m'en em zastumont er poulloù a wiskadoù) hag a zdiazad-où a-benn ober mein gouelezennek.

## Kelennoù nes

* Studi perzhioù kimiek, maenoniezhel ha paleontogek ar mein gouezelennek a zo anvet ar garregouriezh ouelezennek.
* Studi emdroad perzhioù ar mein gouelezennek a-hed an amzer a zo anvet ar weleadouriezh.
* An hidrogeologiezh a zo ivez nes-tre d'ar gouelezennouriezh pa red an darn vuiañ eus ar gweleadoù dour (stank pe distank) a-dreuz d'ar mein gouelezennek.

## Sellet ivez

* Maen gouezelennek
# Goueliekadur

Er yezhoniezh e vez implijet an termen goueliekadur (saoz.: velarisation) war dachenn ar fonetik hag ar fonologiezh evit komz eus un seurt doare distagañ a eil renk ma sav kein an teod war-du gouel ar staon keit ha ma vez distaget gant ul lec'h distagañ pennañ all.
Enebiet e vez kensonennoù goueliekaet ouzh kensonennoù staonekaet, en o zouez an iwerzhoneg ma reer an diforc'h etre kensonennoù caol ("moan": staonekaet) ha leathan ("tev": goueliekaet) hag ar ruseg ma komzer kentoc'h eus kensonennoù "blot" (staonekaet) ha "kalet" (goueliekaet). Kavout a reer alies an termenoù "sklaer" (staonekaet) ha "teñvel" (goueliekaet)
Hervez reolennoù treuzskrivañ al lizherenneg fonetikel etrebroadel e c'heller merkañ ar goueliekadur e daou doare disheñvel:
* dre varreniñ un arouezenn bennañ hag a dalvez koulz evit merkañ ar goueliekadur hag ar gargadennekadur, d.s. >; pe
* skrivañ arouezenn ur gammaig, d.s.. Gant an arouezenn-mañ e vez merket ar goueliekadur en un doare sklaer ha resis.

## Gwelit ivez:

* Doare distagañ a eil renk
* Doare distagañ
* Lec'h distagañ
* Kensonenn
* Staonekadur
# Goueloù

Goueloù :
| Goueloù e gwalarn Bro-Sant-Brieg, e norzh Breizh. ||
| Anv(ioù) all | Goelo, Bro-Oueloù |
| Anv gallek | Goëlo |
| Geografiezh ||
| Bro | Breizh |
| Departamant | Aodoù-an-Arvor |
| Bro hengounel | Bro-Sant-Brieg |
| Kêr-benn | Kastellaodren |
| Kêrioù pennañ | Pempoull, Plerin, Sant-Ke-Porzh-Olued, Binig-Staol |
| Daveennoù lec'hiañ | |
| Gorread | ? km² |
| Lein uhelañ | 256 m (er Fouilh) |
| Poblañs ||
| Annezidi | Gouelaouad, Gouelaouard |
| Poblañs | ? ann. (?) |
| Stankter | ? ann./km² |
| Yezhoù | Brezhoneg, gallaoueg, galleg |
| Istor ||
| kemmañ |
Goueloù, pe Goelo, pe Bro-Oueloù, zo ur gontelezh kozh eus Breizh, e kornôg Bro-Sant-Brieg, dre vras adalek kêr Sant-Brieg betek genoù an Trev.
Degouezhout a ra gant douar ar vro roman gozh « velaviensis pagus ». A-wechoù e soñj da lod brezhonegerien emañ Gouelo e Breizh-Izel penn-da-benn, met n'eo ket gwir. Enni emañ
* kantonioù Pempoull, Lannolon, Plouha, Plagad, e Breizh-Izel,
* kantonioù Kastellaodren, Staol, e Breizh-Uhel,
* kumunioù Kemper-Gwezhenneg, Sant-Kleve ha Sant-Jili e Breizh-Izel,
* kumunioù Porzhig, Plerin ha Tremuzon, e Breizh-Uhel.
A-wechoù e kred lod emañ (pe e oa, rak pell zo eo echu mare Goueloù istorel) kanton Pontrev e Treger, a-wechoù e Goelo. E gwirionez eo kalz koshoc'h Goueloù eget ar c'hanton (1790), ha Pontrev a oa al lec'h tremen etre Treger ha Goueloù : e Goueloù emañ (pe e oa) ar parrezioù war lez dehoù an Treñv.

## Konted Goueloù

E-touez konted Goueloù e c'haller menegiñ Alan Iañ Pentevr (ganet e-tro 1151 - † 29 a viz Kerzu 1212), mab da Herri Pentevr, a lakaas sevel abati Boporzh, e-kichen Pempoull.

## Levrlennadur

* (fr) Histoire du Goëlo gant R. Brouté – Les Carnets du Goëlo n°1 (1985), n°2 (1986) ha n°3 (1987), kannadig Société d'études historiques et archéologique du Goëlo.

## Liammoù diavaez

* (br) Roll kumunioù Bro-Oueloù war lec'hienn Geobreizh

## Daveoù ha notennoù

* ↑ (fr)(en) Hervez topographic-map.com
* ↑ "Gouelaouad / Gouelaouard" war al lec'hienn devri.bzh
* ↑ Parrezioù / Kumunioù etre an Trev hag al Leñv emaint e Bro Dreger
# Gouenac'h

Gouenac'h :
| Anv gallek (ofisiel) | Gouesnach |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Fouenant |
| Kod kumun | 29060 |
| Kod post | 29950 |
| Maer Amzer gefridi | Jean-Pierre Marc 2020-2026 |
| Etrekumuniezh | KK Bro Fouenant |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 2 781 ann. (2020) |
| Stankter | 163 ann./km² |
| Douaroniezh ||
| Daveennoù lec'hiañ | 47° 54′ 41″ Norzh 4° 06′ 49″ Kornôg / 47.911389, -4.113611 |
| Uhelderioù | bihanañ m — brasañ m |
| Gorread | 17,07 km² |
| Gouenac'h ||
| kemmañ |
Gouenac'h zo ur gumun e Bro-Gerne e kanton Fouenant, e departamant Penn-ar-Bed, e mervent Breizh.

## Istor
### Dispac'h Gall

* Dekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Saint-Jalmes, person, ha Paugam, kure.

### XX$^{vet}$ kantved
#### Brezel-bed kentañ

* M=ervel a reas 39 gwaz eus ar gumun, eleze 3,39% eus he foblañs e 1911, abalamour d'ar brezel.

#### Eil brezel-bed

* Merval a reas pevar den ag ar gumun abalamour d'ar brezel.

## Monumantoù ha traoù heverk

* Chapel Intron Varia a Wir Sikour.
* Chapel Sant Kadoù.
* Monumant ar re varv, luc’hskeudenn.

## Emdroadur ar boblañs abaoe 1962

Niver a annezidi

## Gevelliñ

* Venthon, Savoia (1994)

## Liammoù diavaez

a vo kavet e Wikimedia Commons.
* (fr) Ti-kêr Gouenac'h
* (br) Gouenac'h war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 50.
* ↑ Memorial Genweb
* ↑ Memorial Genweb
* ↑ Memorial Genweb
# Goueler Kelt

Goueler Kelt zo ul levr savet gant an Tad Turiaw. Gant ar gelaouenn Preder eo deuet er-maez an embannadur kentañ, e 1970 (kaier 127). Ur embannadur nevez, "gwellaet ha kresket" hervez an oberour, a zo bet lakaet da zont er-maez gant an aozer e 1991.
# Gouelioù-Meur Kerne

Gouelioù-Meur Kerne / Festival de Cornouaille a zo ur gouel krouet e 1923 gant Louis Bourhis hag a vez aozet bep bloaz e kêr Kemper (Breizh) e-kerzh miz Gouere.
* Banda Gaites Xácara (Asturiez), 2012
* Marc'hegourien an Oded, 2012
* Kêriadenn an teltennoù, 2013
* Mànran, 2013
* « Rouanez Kerne », 2013

## Liammoù

a vo kavet e Wikimedia Commons.
* Lec'hienn ofisiel
* Gouelioù meur Kerne e 1950
# Gouelioù (steredeg)

Ar Gouelioù (Vela, berraet e Vel) zo ur steredeg eus an hantervoul su. Gwerso e oa lodek er steredeg henamzerel Argo.

## Steredennoù heverkañ

* Gamma Velorum / γ Vel
* Delta Velorum / δ Vel

## Traoù oabl

* NGC 2547
* NGC 3132

## Gwelet ivez

* Korf-egor
a vo kavet e Wikimedia Commons.
# Gouenaer

Gouenaer :
| An ti-kêr. ||
| Anv gallaouek | La Goénierr |
| Anv gallek (ofisiel) | La Gouesnière |
| Bro istorel | Bro-Sant-Maloù |
| Melestradurezh ||
| Departamant | Il-ha-Gwilen |
| Arondisamant | Sant-Maloù |
| Kanton | Sant-Maloù-1 |
| Kod kumun | 35122 |
| Kod post | 35350 |
| Maer Amzer gefridi | Joël Hamel 2020-2026 |
| Etrekumuniezh | Sant-Maloù Tolpad-kêrioù |
| Bro velestradurel | Bro Sant-Maloù |
| Lec'hienn Web | http://www.lagouesniere.fr/ |
| Poblañsouriezh ||
| Poblañs | 1 968 ann. (2020) |
| Stankter | 225 ann./km² |
| Douaroniezh ||
| Daveennoù lec'hiañ | 48° 36′ 22″ Norzh 1° 53′ 34″ Kornôg / 48.6061111111, -1.89277777778 |
| Uhelderioù | kreiz-kêr : 17 m bihanañ 2 m — brasañ 47 m |
| Gorread | 8,74 km² |
| Gouenaer ||
| kemmañ |
Gouenaer a zo ur gumun eus Breizh e Kanton Sant-Maloù-1 e departamant Il-ha-Gwilen.

## Dezougen

* An ti-gar.
* War al linenn hent-houarn Sant Maloù Roazhon emañ Gouenaer.

## Istor
### XX$^{vet}$ kantved
#### Brezel-bed kentañ

* Mervel a reas 40 gwaz abalamour d'ar brezel hervez monumant ar re varv, da lâret eo 5,04% ag ar boblañs hervez an niveradeg bet graet e 1911; unan anezhe a varvas en Rossignol e Belgia d’an 22 a viz Eost, er 1añ Rujumant Troadegiezh Drevadennel e oa.

#### Eil Brezel-bed

* Unnek den ag ar gumun a varvas abalamour d'ar brezel.

#### Brezelioù didrevadennañ
##### Brezel Indez-Sina

* Mervel a reas ur soudard eus ar 9vet BCCP e miz Gwengolo 1949 e Quang Tri e Kreiz- Annam e Vietnam.

## Monumantoù ha traoù heverk

* An iliz katolik.
* Iliz katolik Intron-Varia.
* Ar c'hastell.
* Kastell Bonaban.
* Monumant ar re varv e kloz an iliz katolik, luc’hskeudennoù.

## Emdroadur ar boblañs

Niver a annezidi

## Melestradurezh

Roll ar vaered :
| Mare | Mare | Anv | Karg |
| Meurzh 2001 | 2006 | Denis Brion | |
| 2006 | → bremañ | Joël Hamel | Ijinour |
| N'eo ket anavezet c'hoazh an holl fedoù. |||||

## Liammoù diavaez

a vo kavet e Wikimedia Commons.
* (fr)Lec'hienn ofisiel ar gumun

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
# Goo Ha-ra

Goo Ha-ra (koreaneg : 구하라, Goo o vezañ an anv-familh), bet ganet d'an 13 a viz Genver 1991 ha marvet d'ar 24 a viz Du 2019, brudet dre he anv micher Hara, a oa ur ganerez hag aktourez sukorean. Ezel e oa eus ar strollad sonerezh merc'hed anvet Kara, ha gwelet eo bet o c'hoari e meur a zrama evel City Hunter (2011). Kroget e oa da ganañ he-unan e miz Gouhere 2015 pa oa bet embannet ar bladenn Alohara (Can You Feel It?).

## Marv

D'ar 24 a viz Du 2019, Hara a oa bet adkavet marv en he zi e Cheongdam-dong, e distrig Gangnam e Seoul. Goude un enklask polis buan e oa bet embannet e seblante bezañ un emlazh. Marvet e oa ur miz goude emlazh he c'hamaladez Sulli, a oa kanerez ivez. Un notenn emlazh digant Hara a oa bet adkavet gant an archerien. Goude bezañ sellet ouzh filmoù ar c'hameraioù straed e oa anat e oa-hi distroet d'ar gêr en he unan a-raok en em lazhañ hep ma vefe bet den ebet o tont en ti. Ne voe ket gwall domm an archerien evit ober ur furchadenn korf, ar familh he devoa nac'het ivez, neuze ne voe ket graet.

## Liammoù diavaez

* Goo Hara war IMDb
# Good Night, and Good Luck

Ur film amerikan gant George Clooney eo Good Night, and Good Luck.. Deuet e oa e 2005 ouzh ar skrammoù.
Stourm Edward R. Murrow, kinniger ar c'heleier er skinwel er bloavezhioù 50 hag ar produktour Fred Friendly ouzh ar senedour McCarthy eo danvez ar film. E gwenn ha du eo bet filmet.

## Synopsis

Penn-kentañ ar c'hazetennerezh er skinwel eo prantad Good Night, and Good Luck. Edward R. Murrow hag e skipailh a glask lakaat war wel doareoù ar senedour Joseph McCarthy, kroaziad ouzh ar gomunisted anezhañ. War wel d'an holl e teu ar reuz pa voe tamallet d'ar gazetennerien gant ar senedour a vezañ komunisted. Dindan ar bec'h e talc'ho mat skipailh CBS.

## Tudennoù ar film

Ar re bennañ eo :
* Edward R. Murrow - (David Strathairn) : kazetenner war ar chadenn skinwel CBS, evit an abadenn See It Now.
* Fred Friendly - (George Clooney) : kenproduktour gant Murrow eus See It Now.
* Don Hollenbeck - (Ray Wise) : kazetenner ha kenlabourer Murrow e CBS, a voe tamallet dezhañ bezañ komunour.
* William Paley - (Frank Langella) : rener CBS.

## Fichenn deknikel

* Titl : Good Night, and Good Luck. (da lavaret eo : Noz vat ha chañs vat)
* Furmad : Gwenn ha du
* Deiziadoù dont er-maez : 1añ Gwengolo 2005 (Mostra Venise), 23 Gwengolo-14 Here 2005 (SUA), 4 Genver 2006 (Belgia, Frañs)

## Prizioù

* Good Night, and Good Luck. zo war ar renk dre beder gwezh evit Golden Globe Award 2006 :
** Golden Globe Award : Film dramatek gwellañ
** Golden Globe Award : Sevenour gwellañ, Georges Clooney
** Golden Globe Award : Aktour gwellañ en ur film dramatek, David Strathairn
** Golden Globe Award : Senario gwellañ, George Clooney ha Grant Heslov

## Tro-dro d'ar film

* Ar frazenn a rae Murrow ganti evit klozañ e abadennoù a zo aet d'ober titl ar film.

## Gwelet ivez

* Lec'hienn ofisiel
# Good as I Been to You

Good as I Been to You zo ur bladenn gant Bob Dylan gant kanaouennoù saoznek hengounel.

## Kanaouennoù

An holl donioù zo hengounel, ha holl int kempennet gant Bob Dylan, nemet merket e vefe un anv all.
* Frankie & Albert ( Mississippi John Hurt) – 3:50
* Jim Jones ( Mick Slocum) – 3:52
* Blackjack Davey – 5:47
* Canadee-i-o (Nic Jones) – 4:20
* Sittin' on Top of the World (Walter Vinson, Lonnie Chatmon) – 4:27
* Little Maggie – 2:52
* Hard Times (Come Again No More) (Stephen Foster, kempennet gant De Dannan) – 4:31
* Step It Up and Go – 2:54
* Tomorrow Night (Sam Coslow & Will Grosz) – 3:42
* Arthur McBride (Paul Brady) – 6:20
* You're Gonna Quit Me – 2:46
* Diamond Joe – 3:14
* Froggie Went a-Courtin' – 6:26
# Goodbye

Goodbye zo ur ger saoznek? hag a dalvez kement ha kenavo, hag a zo anv meur a oberenn.

## Yezhoù all

* Adiós
* Ciao
* Kenavo

## Kanaouennoù

* Goodbye (Mary Hopkin), savet gant Paul McCartney evit Mary Hopkin

## Pennadoù kar

Niverus eo an oberennoù, enne ar ger Goodbye.
* Goodbye, Lenin
* Goodbye, Mr Chips
* Hello, Goodbye
* The Last Goodbye, anv meur a film
* The Long Goodbye